АҚШ президенті Обама Путинмен телефон арқылы сөйлесті
"АҚШ президенті Обама Путинмен телефон арқылы сөйлесті" | "https://abai.kz/post/44429"
TITLE: АҚШ президенті Обама Путинмен телефон арқылы сөйлесті
URL: https://abai.kz/post/44429
META: "АҚШ президенті Обама Путинмен телефон арқылы сөйлесті" | "https://abai.kz/post/44429"
DATE: 07.07.2016
AUTHOR(s): Абай-Ақпарат
TOTAL WORDS: 122
TEXT: Путин АҚШ президентіне ЕҚЫҰ Минск тобының тең төрағасы ретінде 20 маусымда Санкт-Петербургте Таулы Қарабақтағы жанжалды реттеуге арналған Әзербайжан лидері Ильхам Алиев пен Армения президенті Сержем Саргсянмен болған үшжақты кездесудің қорытындысы жайында ақпарат берген. Ақ үйдің баспасөз қызметінің хабарлауынша, президент Обама Ресей және Франциямен бірге Таулы Қарабақтағы жанжалды реттеуге ынтымақтастық білдіруге дайын екенін жеткізген. Президент Обама сонымен бірге Ресейдің Сирия президенті Башар Асадқа азаматтарға қарсы шабуылдауын тоқтатуды талап етіп, қысым көрсетуді жалғастыра берудің маңызды екенін атап өтіп, бітім шартын толық орындау қажеттігін еске салған. Президенттер Сириядағы "Ислам мемлекеті", "Жабхат ән-Нусра", "Әл-Каида" секілді экстремистік ұйымдармен бірге күресуді жалғастыра беретіндіктерін де жеткізген. Украинаға қатысты президент Обама президент Путиннен елдің шығысындағы кикілжіңге нүкте қою үшін шара қолдануды сұрап, Минск келісімінің орындалуының маңызды екенін атап өткен. Абай-ақпарат
